Tja, jeg må indrømme jeg absolut ikke er tilhænger af byg og fik en friskere hest, da jeg tog havren væk fra den. Bruger majs for at holde lidt ekstra huld, men det er jo nok en smagssag  Har aldrig selv haft brug for ekstra vit. E, men mon ikke en fra Hippolyt kan hjælpe dig der. Brugte selv Markor i et optræningsforløb med stor succes (ingen syredannelse), men om det lige er det rigtige for dig, vil jeg helst ikke udtale mig om 
Hej igen, Var lige på Hippolyt hjemmeside og eftersom der er Vit. E m.m i Markor og er god til eks. tilridning, konkurrence osv, var det nok derfor jeg fik den anbefalet under et genoptræningsforløb  Så kan forestille mig den svare til BH Amino E mht. gøremål 
Hej Karina Først og fremmest giver du alt for meget korn/stivelse. Hvis vi siger din hest vejer 500kg, så må du højst give den 1000g stivelse/dag (2g stivelse/kg kropsvægt og dette tal er på vej ned) Havre indeholder ca. 470g stivelse/kg, byg indeholder ca. 600g stivelse/kg og majs indeholder ca. 710g stivelse/kg, så kan du hurtigt regne ud hvor mange gram stivelse du giver pr.dag. Derudover er der forskellge fordøjeligheder på den stivelse de forskellige kornarter indeholder og f.eks. stivelsen i uforarbejdet byg nedbrydes 20% i tyndtarmen og 80% i tyktarmen. Denne nedbrydning af stivelse i tyktarmen ødelægger tarmfloraen og nedsætter hestens fordøjelse og foderudnyttelse og du ender i det lange løb med en meget syg og dårlig hest. Selvom majsen og byggen evt. er forarbejdet vil for meget stadig bevæge sig gennem mavesækken og tyndtarmen uforarbejdet og ødelægge tarmfloraen i tyktarmen. Jeg får ofte mails fra folk der undrer sig over at de ikke kan holde huld på deres heste, selvom de giver en masse kraftfoder. Man kan fodre heste tynde, hvis de får for meget kraffoder. Jeg vil foreslå at du fjerner byg og majs og kun fodrer havre sammen med NaturMüslien. Hvis du gerne vil skifte NaturMüslien ud med Struktur E kan du også sagtens det, men så skal du reducere lidt i havren. Jeg vil ikke anbefale dig at du blander andre produkter sammen med Hippolyts produkter, da vores produkter er lavet til at kunne arbejde sammen og vi ved derfor ikke hvordan de fungerer sammen med andre produkter. Med hensyn til træning af din unghest er det vigtigt at tænke på at hestens knogler ikke er færdig-mineraliseret før den er 6 år gammel og derfor har den behov for ekstra vitaminer og mineraler i perioder. MicroVital bruger vi, som en kur 1-2 gange om året omkring pelsskift til voksne heste, men unghesten har brug for et par kure mere specielt lige omkring tilridning, championater og kåringer eller lign. Dette gøres fordi unghesten ellers vil opbruge sine egne depoter og risikoen for at udvikle svage knogler øges. Derudover er det vigtigt for den generelle holdbarhed hos hesten. Det er ikke kun ekstra E-vitaminer der er brug for hos unghestene, da mange vitaminer og mineraler er afhængige af hinanden. NaturMüslien indeholder rigeligt vitamin E til din hests behov (1000mg/kg)til almindelig træning. Makor er dog altid en god idé til unghesten op til feks. championater. Makor bruger vi til at øge kredsløbet hos hesten og den har specielt en god effekt i stressende situationer, da den også er høj på Magnesium og modvirker spændinger og muskelømhed. Jeg vil anbefale dig du bruger enten NaturMüsli eller Struktur E og så dropper alle andre korntyper end havre. Gå ikke over 1½kg havre/dag (forudsat din hest er en DV type) og sørg for at give et godt grovfoder. Der kan pre-alpinerne give dig det ekstra du har behov for i form af energirigt grovfoder. Har du brug for ekstra vil jeg anbefale Irish Mash til en forbedring af din hests tarmflora, så den bedre kan udnytte det foder du giver og dette virker også godt til heste der ikke kan holde huld eller energi-niveau. Som ekstra vitamin og mineral er det MicroVital, som en kur nu og igen i marts el. april. Lige op til du skal afsted til championatet kan du så give Makor. Det er lidt svært at give dig noget mere specifikt, når jeg ikke kender dine heste og deres fortid, da der kan være ting vi skal tage hensyn til. Så hvis du vil have mere hjælp til brug af hippolyts produkter kan du skrive til min mail   og så skal jeg gerne lave en strategi for hvornår og hvordan du kan bruge produkterne til det helt optimale resultat til champoinatet. Mvh Christina
Jeg har skrevet til dig på email hvor jeg har uddybet lidt mere omkting hestete, håber det hjælper lidt..
Karina låner lige din tråd håber det er ok  Christina: Øhhh bliver lige lidt forvirret.... Har altid fået at vide at majs var bedre end havre mht. stivelse?????? Så det vil sige, det er bedre for min hoppe + føl at få havre frem for majs eller skal jeg helt skippe det? Mht. Linamix har jeg fået at vide det ikke er noget problem at give sammen med Hippolyt produkterne, Hippolyt har blot lavet det i flydende form fremfor pilleform - denne oplysning er fra Hippolyt selv  Ellers er vi da enige om man helst ikke skal blande forskellige producenter sammen 
Jeg er også selv lidt forvirret, da jeg før har fået lavet foderplan af Hippolyt og der blev der ikke stillet spørgsmål ved 1,5 kg. majsflager, Olympic sports 1 kg. og 700 g. naturmüsli + 1/2 kg. havre, og det er jo helt vildt meget stivelse i forhold til hvad Christina skriver hesten må få. Lidt undrende Karina
Hej jer begge Jeg forstår godt I bliver forvirrede når I er har fået rådgivning i de foderplaner. Jeg kan se I begge har mailet mig, så jeg giver jer begge en grundig forklaring derigennem. Min personlige holding er at det er unødvendigt at blande flere forskellige korntyper sammen, og jeg er ikke negativt indstillet overfor majsflager på samme måde, som jeg er overfor byg. Majs indeholder meget større mængder stivelse end havre men kan (afhængig af forarbejdning) være meget ufordøjeligt for hesten. Store mængder kan hesten ikke omsætte da dens kapacitet for at nedbryde stivelse i tyndtarmen er forholdsvis begrænset. Havre har flere fibre end majs og er derfor efter min mening den bedste stivelseskilde til heste. Dette var den korte version... Mht. at blande produkterne sammen, så er det jo helt op til folk selv, men jeg kan kun garantere produkternes effekt, hvis man følger de anvisninger jeg giver. Der kan være produkter der ikke dur sammen. Det er hermed ikke sagt det er farligt at blande sammen, men vi går efter de bedste resultater og der kan jeg kun sige at vores produkter er produceret til at arbejde sammen og supplere hinanden. Mht. Linamix kan jeg desværre ikke udtale mig om produktet, da jeg så nødigt vil sige noget der er forkert. Vi skrives ved.. Mvh Christina
Tjek lige anbefalingerne for stivelse med Christine Brøkner, i hendes materiale står der max. 2 g stivelse per kilo kropsvægt PER MÅLTID, og det giver jo en helt anden stivelsestildeling. Dette synes jeg jo så personligt er for højt, men kan sagtens genkende Hippolytfoderplaner lavet med både havre, Olympic Claim og Struktur E - lavet både af undertegnede, Christine Brøkner og Jørn Laursen  Jeg synes tildeling af stivelse er aldeles unødvendigt til heste der ikke laver noget, eller til avlsdyrene. Derimod er man "nødt" til at have stivelse med i en foderplan til en aktiv konkurrencehest, men selvfølgelig med måde. Hvis heste tildeles havre eller varmebehandlet byg er de faktisk rigtig gode til at udnytte stivelse.
Hej Reni Tak for dit indput, det er vendt med Christine for lidt tid siden og vi blev den gang enige om at bruge pr. dag da pr. måltid efter min mening er helt umuligt høje tal og bestemt ikke kan være sundt for hesten og det afhænger jo også af hvor mange måltider, der gives til hesten. Jeg kan dog sagtens se det du mener og det fremgår ikke af NRC'en præcis om det er pr. måltid eller pr dag   men finder jeg det skal jeg nok give besked. Jeg mener dog godt man kan lave en foderplan med både Struktur E, Olympic Claim og havre uden at overskride 2g stivelse pr kg. kropsvægt pr dag. Her har jeg ikke medregnet sukkerindholdet i hø eller wrap, da det ikke er stivelse  Men lad os bruge det som en retningslinie og ikke et facit  Helt enig i din sidste kommentar omkring forarbejdning af byg etc... Det var dog ikke det jeg mente da jeg skrev tidligere, det var blot for at give en idé til hvor store mængder stivelse der bliver puttet i hesten ved at bruge de forskellige typer korn  Tak igen for dine kommentarer og jeg håber ikke disse kommentarer bliver taget, som andet end positivt feedback  Vi tales ved Christina
Umiddelbart lyder det som om du har styr på foderet   , men nogle heste bliver bedst, hvis du varmer op i løsgørende galop, efter du har skridtet godt varm. Nu er din hest jo ikke gammel, men derfor kan du måske bruge det alligevel ... Min datter har en 16 år gammel 'ørkenfræser' Læs: Araber   ... Han fungerer bedst, hvis hun skridter varm i ca. 15 min. og derefter går direkte til galop, hvor han skal søge godt frem og ned i en afslappende galop. (Han er vel at mærke fodret med meget lidt korn, men med meget roe- og grøntpillemos, dertil Travo E, lidt lucerne og meget hø og wrap ... Så fik vi også dét sat på plads   ) Nu ved jeg selvfølgelig ikke med Islændere, men jeg kan forestille mig, at de er bygget lidt som Arabere ...   , med højt ansat hals vel at mærke   , men med den højt ansatte hals, følger også ulemper, som lav ryg og lidt svag lænd/kryds, det kan man heldigvis træne ... Der er det fint at få dem løsgjorte ved en rolig fremad- nedad- søgende galop. Derefter kan du gå videre til versader og kontraversader. Hvis du synes hesten er stiv og ikke magter versader osv. kan du ride volter og slangegange og- buer ... Det er vigtigt at du får rundet hesten godt om dit indvendige ben ... Ellers vil jeg anbefale kiropraktor og massør ... jeg bruger dem selv jævnligt til mine heste, de er bare guld værd, hvis man har en lidt stiv hest, trods ok fodring og motion. Mine heste 'brummer' når de ser massøren eller kiropraktoren   ...
Han blir jævnlig tjekket af kiropraktor og massøren kommer også fast. Han har en lang ryg og en svag lænd, som han ikke ret gerne vil bruge, men vi arbejder på det bla. via klassisk ridning fra jorden/ryggen.